Ramsgate Guest House | LekkeSlaap
Ramsgate Guest House staan op 'n heuwel oorkant die strand in die hartjie van Ramsgate. Die gastehuis bied asemrowende uitsigte uit elke kamer en daar is 'n uitkykdek waarop jy kan staan en kyk hoe die walvisse en die dolfyne in die see baljaar (binne seisoen). Visarende besoek ons ook gereeld.
Elke gerieflike gastekamer is toegerus met lugversorging of 'n waaier, yskassie, mikrogolf, gratis WiFi-toegang, TV met DStv en koffie- en teemaakgeriewe. Ontbyt word bedien in die eetkamer of op die stoep met 'n uitsig oor die see.
Daar is ook 'n reuse randvloeiswembad met leunstoele en hangmatte waarop jy 'n bietjie son kan vang. Verder is daar 4 braaiplekke vir gaste. Strandstoele en -handdoeke, koelbokse en ys is beskikbaar vir gaste wat 'n draai by die strand wil gaan maak.